Prezidanto de REU subtenas la militon
#000000
La prezidanto de Rusia Esperanto-Unio senkondiĉe subtenas la agadon de Rusio en Ukrainio. Libera Folio malpublikigis deklaron de rusiaj esperantistoj kontraŭ la milito, ĉar ĝi pro nova leĝo povas kaŭzi gravajn problemojn. Iu jam ricevis minacon.
#000001
La prezidanto de Rusia Esperanto-Unio (REU), Aleksandr Lebedev, publike anoncis ke REU distanciĝas de la kontraŭmilita deklaro de kelkaj konataj rusiaj esperantistoj.
#000003
Aldone li deklaris, ke li mem eĉ subtenas la rusian invadon de Ukrainio: ”...persone mi kiel privata persono plene kaj senkondiĉe subtenas la specialan operacion de la rusia armeo, kiu okazas nun en Ukrainio”, li skribis en La Ondo de Esperanto.
#000004
Laŭ li la opinioj pri la milito en Rusio estas tre dividitaj, kaj tial REU oficiale nenion deklaru pri la afero.
#000005
Pli frue en Libera Folio aperis kontraŭmilita deklaro subskribita de unu nuna kaj kelkaj eksaj estraranoj de REU. La deklaro baldaŭ ricevis fortan kritikon de aliaj rusiaj esperantistoj. La diskuto en la rusa socia retejo okazis nur en la rusa lingvo, kaj en ĝi ŝajne partoprenis ankaŭ neesperantistoj.
#000006
– Kamaradoj esperantistoj, ne akrigu la situacion kaj ne konduku vian societon al la stato de ”kvina kolono”. Al vi nun malfermiĝas fenestro de eblo por anstataŭigi la anglan lingvon (kiel lingvon de internacia komunikado) per Esperanto por duono de la homaro. Neniam poste estos tiaj ŝancoj, skribis Oleg Babenko.
#000007
Diskuto pri la deklaro de la prezidanto de REU en .
#000008
– Ili nur forcenzurus. Alikaze mi komentus: [en Esperanto] Ĉesu kalumnii! Ĉi tiu milito ne estas kontraŭ Ukrainio, des pli ukraina popolo. Ĝi estas kontraŭ la milito, kiu 8 jarojn furiozis en Eŭropo.
#000010
– Ili ĉiuj iru al la diablo /.../ same la nuna kaj eksa estraranoj de REU. Ĉiuj! Ni ne bezonas tiajn aktivistojn-provokistojn.
#000011
– Tio ne estas milito de rusoj kaj ukrainoj, nek milito de Rusio kaj Ukrainio. Sed milito de adeptoj de Rusia-Ukrainia unuiĝo kontraŭ oponantoj de tiu unuiĝo. Milito por unuiĝo de la Rusa kaj Ukraina popoloj.
#000012
En Libera Folio laŭ peto de subskribintoj granda parto de la kontraŭmilita deklaro estis poste forigita, interalie la frazo ”La agreso de la rusia registaro estas nepermesebla”.
#000013
Baldaŭ poste en Rusio estis aprobita nova leĝo pri ”falsaj novaĵoj”, laŭ kiu diskonigo de ”falsaj informoj” pri agado de la rusia armeo povas konduki al multjara malliberigo. Ĉar oficiale ne okazas milito, eĉ publike nomi la militon milito estas severe punenda krimo.
#000014
Post la aprobo de la leĝo, kaj post kiam Libera Folio eksciis, ke iu el la subskribintoj jam ricevis konkretan minacon, ni decidis laŭ peto de iuj subskribintoj malpublikigi la kontraŭmilitan deklaron.
#000015
Ankaŭ la deklaro de la prezidanto de REU Aleksandr Lebedev, en kiu li distanciĝis de la kontraŭmilita deklaro, ricevis kritikon en la ruslingva diskutejo en .
#000016
– Esperantisto-faŝisto. Originale, skribis Ivan Ŝvec.
#000017
Same multaj diskutantoj tamen esprimis sian subtenon al Aleksandr Lebedev.
#000020
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000021
Deklaro de juristoj pri la agreso de Rusio
#000022
ELI kondamnas la rusian invadon de Ukrainio
#000023
Herooj laŭ mi: la homoj en Ukrainio, kiuj rezistas la invadon de sia lando far unu el la plej potencaj armeoj de la mondo, kaj la homoj en Rusio, kiuj kuraĝas publike kontraŭi la politikon de sia registaro, malgraŭ minaco de severaj konsekvencoj.
#000024
La estraro de REU verŝajne ne vidis alternativon al distanciĝo de la deklaro de nuna kaj eksaj estraranoj pri la milito, kiun nomi milito eĉ ne plu estas permesata en Rusio. Mi komprenas la dilemon. Por ni en landoj, kie ne necesas aparta kuraĝo publike kritiki iun ajn politikon aŭ politikiston, estas facila kapskui kaj deplori la nunan deklaron de REU.
#000025
Mi foje partoprenis retajn REU-kunvenojn, riĉajn je interesaj programeroj, plejparte kulturaj, neniam politikaj. Mi konscias, ke junaj homoj, ekzemple la prezidanto de REU, alfrontas apartajn premojn kaj severajn konsekvencojn kaj por la asocio kaj persone. Mi dankas la sorton, ke mi ne estas en lia pozicio kaj situacio.
#000026
Ne Klaus, tiele oni povas eĉ aserti, ke la kunlaborantoj de Hitler en la Dua Mondmilito en via, mia kaj aliaj eŭropaj landoj estis sub premo.
#000027
REU mem silentas. Bone. Sed la prezidanto de REU faras eksplicitan, privatan deklaron pri sia subteno al tiu abomena rusa reĝimo.
#000028
En Germanujo ĉ. 1933 oni jam antaŭmilite senjudigis la germanajn Esperanto-klubojn.
Iu sinjorino skribis en Facebook prave, ke ŝi ne estis en tiaj cirkonstancoj kaj ne povas diri, kion ŝi mem estus farinta, sed eble ŝi estus rezigninta pri Esperanto entute.
Kaj tiu virino pravis: Kion signifas ”esperantismo”, ”homaranismo” kaj ĉiaj ”ismoj” atribuitaj al Esperanto, se finfine homoj nur perfidas tiujn valorojn por ”konservi Esperanton?
Kiom finfine Esperanto mem ankoraŭ valorus?
#000029
Se ruso tre timas civilan respondecon, kiu nekompareblas kun vivdanĝero de ukraino, tiam li rajtas silenti, kio ne estas punata. Anstataŭe Lebedev elektis la vojon de kondamninda propagandisto, similan al tiu de Arnold Behrendt pledanta por fifama kanceliero de Germanio. Se li havas tro molan nukon por preni la ekzemplon de siaj pli aĝaj, heroaj samlandanoj-esperantistoj, kial li okupas tiun postenon, kiu devus doni bonan ekzemplon al la cetero de la aktivuloj? Mi pensas, ke defendi lin kaj trovi en li ian kompatindan viktimon estas ridindaĵo.
#000030
Aleksandr Lebedev ne pro premo de la reĝimo al REU sed ”kiel privata persono plene kaj senkondiĉe subtenas la specialan operacion de la rusia armeo, kiu okazas nun en Ukrainio”.
#000031
Li aktive subtenas murdantan reĝimon. Por mi tia homo ne plu estas homa.
La morale bankrota UEA permesas per sia ”neŭtraleco”, ke tiaj homoj restas inter ĝiaj membroj.
Mi neniam volas esti membro de organizo, kiu permesas membrecon al tiaj ”homoj” kaj eĉ malpli en organizo, kiu toleras, ke ĝia landa asocio havas tian ”homon” kiel prezidanton.
#000032
Versxajne por rusaj esperantistoj nun estas tre malagrabla situacio. Samtempe UEA ne devus akcepti kion ajn de prezidanto de landa asocio. Plej bone estus se rusaj esperantistoj malfondos nunan organizon kaj komencos denove per nova gvidantaro.
#000034
Mi vidas ankaux alian eblecon. La cetera estraro esprimu same sian opinon, kio certe estas malagrabla por ili. Se ili silentas aux subtenas la prezidanton REU cxesigu propravole sian membrecon en UEA. Gravas ke UEA estu organizo kun minimuma moralo kaj ne nur senenhava listo de kotizpagantoj. Mi volas fieri pri mia membreco en UEA.
#000035
Aleksender Lebedev, ne estas el la stalin-tempo, sed li "liberas" simile...
#000036
Mi prezentis tiun ĉi mian opinion en la socia retejo , kie estis publikigita la informo pri la reago de Aleksandro. Ĉi tie mi prezentu iom pli larĝan version:
#000037
Subteni aŭ ne subteni ion ajn estas privata kaj libervola sinteno de ĉiu ajn membro de iu ajn organizo kaj tute ne rilatas al la ĝenerala pozicio de la organizo mem.
REU (samkiel ĉiu alia landa organizo), laŭ mi, plu restas neŭtrala organizo, kiu okupiĝas pri Esperanto kaj esperantistoj, sendepende de ilia sekso, genro, aĝo, nacio, religio, partio, vivnivelo, kaj estas nek reprezentejo de la ŝtato, nek de iu ajn aparta membro de la organizo.
REU (samkiel, mi esperas, plu restas ĉiu landa organizo) estas paca organizo kaj laŭeble (sub)tenas pacon en kaj inter siaj membroj.
#000038
Tio estas mia persona opinio kaj pozicio, sed mi tre esperas, ke almenaŭ plimulto de esperantistoj ĝin subtenas. Alie ni devos revizii la ideojn de esperantismo kaj, laŭ la reagoj de iuj personoj en ĉi-komentoj, komenci reprezalii aliajn esperantistojn pro iliaj vidpunktoj.
#000039
Por superi ajnan militon ni devas konservi / krei pacon en kaj inter ni. 💚
#000040
Tia sinteno kondukis al unu el la plej grandaj tragedioj el la monda historio: La Dua Mondmilito kun 55 milionoj da mortintoj, el kiu duono estis civiluloj. Inter kiuj aparte elstaras 6 milionoj da judoj, sed ankau ciganoj kaj gejoj.
#000042
Tia abomenaĵo NENIAM DENOVE okazu. Kial ĝi povis okazi? Ĉar la granda popola amaso, se ĝi ne aliĝis al ĝi, tro longe estis indiferenta pri la nazismo.
#000043
Tiel povis okazi, ke la Universala Kongreso en 1933 okazis en nazia Germanujo, sub reĝimo, kiu murdis idojn de Zamenhof kaj kiu estus murdinta ankaŭ la Majstron mem, se li ankoraŭ estus vivanta tiutempe.
#000044
Homoj, kiuj silentas, kiam la Malbono serĉas vojon enradikiĝi – tiuj homoj fariĝas kunkulpuloj.
#000045
Kiam Malbono okazas, ni ne devas silenti, ni ekstaru, ekagu, ni ne akceptu.
#000046
Ruslando, spite al la internacia juro, invadis la suverenan ŝtaton Ukrainujon, ekmilitis, mortigas ne nur ukrainajn soldatojn, sed ankaŭ civilulojn, kaj kaŭzas grandegajn damaĝojn en la lando.
#000047
Mi ĉiam defendis, ke ĉiu homo, kiu parolas Esperanton, estas esperantisto, kaj mi daŭre defendas tion.
#000049
Sed tio NE signifas, ke ni toleru en nia mezo homoj, kiuj konsentas pri la murdado de senkulpaj homoj. Ĉar tion via lando nun faras: ĝi murdas senkulpulojn.
#000050
Vi skribas: ”Por superi ajnan militon ni devas konservi / krei pacon en kaj inter ni.”
#000051
Diru tion al la milionoj da ukrainaj rifuĝintoj, al la ukrainoj ankoraŭ en la lando super kies kapo flugas rusaj bomboj. Diru tion al la edzoj, al la edzinoj al la infanoj al kiuj nun mankas patro, patrino, filo aŭ filino pro la murdemo de la rusa reĝimo. Diru tion al la 44 milionoj da ukrainoj, kiuj ĉiutage suferas pro la rusa agreso.
#000053
” Alie ni devos revizii la ideojn de esperantismo kaj (...), komenci reprezalii aliajn esperantistojn pro iliaj vidpunktoj”
#000054
Leon, mi mem estas ukrainiano kaj en Ukrainio plu estas miaj parencoj kaj multaj amikoj. Mi kun ili tenas la kontakton, mi parolas kun ili. Tio kion diras la amaskomunikiloj en Eŭropo kaj Usono ne koincidas kun tio, kion diras miaj parencoj kaj amikoj. Kaj mi sendube ne spektas tion, kion oni montras en Rusiaj amaskomunikiloj – nek ili por mi estas aŭtoritataj.
#000056
Jes, sendubege, ajna milito estas abomena. Ajna. Mi plene konsentas! Ĝuste pri tio necesas diri, sen preni ajnan flankon de la konflikto.
Neniu el ni scias la veron, neniu el ni povas preni sur sin respondecon pri kristale puraj faktoj. Jen unu flanko diras, ke estis neniigita naskejo. Oni perceptas la vorton, certe, tre emocie, kaj komprenas tuj, ke Rusia armeo mortigas virinojn kaj infanojn. Alia flanko diras, ke tie delonge ne plu estis la naskotulinoj, beboj kaj la medicinistoj, sed nur la okupinta tiun konstruaĵon bataliono "Azov". Kiun ni kredu? Kiel okazas nia elekto de la iluzio, bazata aŭ eĉ ne bazata sur la faktoj kaj plene bazata sur la emocioj? Mi multfoje pensus kaj esplorus antaŭ kredi aŭ ne kredi pri iuj historioj, kiujn montras al ni la amaskomunikiloj.
#000057
Mi ege dankas vin pri viaj homaj emocioj, pri tio, ke vi plu estas homo. Sed se vi sukcesus konservi pli da neŭtraleco, oni ne plu povus ludi je viaj emocioj kaj vi pli klare sukcesus vidi ĉion, tion supere gravan, kio okazas en la mondo.
Kaj aldone: ĉu vi certas, ke vi same reagus al la milito, se Ukrainio okazigus en DPR kaj LPR seriozan militan operacion pri revenigo de la apartiĝintaj partoj kun mortoj de pacaj homoj (pri kio oni apenaŭ rakontus, certe)?
#000059
"Alia flanko diras, ke tie delonge ne plu estis la naskotulinoj, beboj kaj la medicinistoj, sed nur la okupinta tiun konstruaĵon bataliono "Azov". Kiun ni kredu?"
#000060
La "alia flanko" ĉi-kaze estas la rusia ministro de eksterlandaj aferoj, kiu aldone diris, ke Rusio tute ne atakis Ukrainion. Samtempe la rusia ministerio de defendo diris, ke la atako kontraŭ la malsanulejo en Mariupol tute ne okazis. Do jen elektu vian veron.
#000061
Oleg, mi tute ne interesiĝas pri tio, kion la amaskomunikiloj diras.
Okazas milito nun en Ukrainujo. Rusujo ekmilitis kaj invadis suverenan ŝtaton. Neniel pravigebla per la internacia juro. Tiaj estas la nudaj faktoj.
#000063
En mia provinco ukraina familio rapidegis al Ukrainujo por venigi la geavojn al Nederlando. Ĵus alveninte en Nederlando, jam post 30 minutoj, la avo, 77-jara, mortas pro korkolapso. Tio ne estas amaskomunikila fantaziaĵo, tio okazis.
#000064
Ĉi tie ne necesas disputi kiom kaj sub kiaj cirkonstancoj: Ukrainoj, soldatoj kaj civiluloj mortas pro rusa artilerio. Civiluloj fuĝas el la lando. Rusujo minacas Eŭropon kaj Usonon per nukleaj armiloj. Nudaj faktoj, Oleg.
#000065
Mi preferus, se vi ne nomus la militon ”konflikto”: Tiu vorto nur utilas por maski la kruelaĵojn de militoj.
#000066
Ankaŭ neagado, neelekto de flanko, estas elekto: Oni aŭtomate elektas, ke la malpli forta popolo krevas, sendepende de tio, ĉu ĝi estas senkulpa aŭ ne.
Mi demandas min, ĉu vi kaj aliaj esperantistoj, kiuj propagandas neŭtralecon kaj pacifismon komprenas la konsekvencojn de tia pensmaniero.
Eĉ la Budho, de multaj konsiderita la fondinto de la plej pacama religio, neniam predikis, ke bonvolaj homoj silentu, ne agu, kiam la Malbono manifestiĝas.
#000068
Vi asertas, ke ”oni ludas je miaj emocioj”. Mi devas malpravigi vin. Kion mi montras, ne estas montro de emocioj sed kunsento kun soldatoj kaj civiluloj, kiuj neniel pravigeble atakiĝas de monstra reĝimo.
Kaj mi bedaŭras vere Oleg, ke mi tion ĉe vi ne vidas: Vi eĉ defendas homon, kiu propravole subtenas la militon.
#000069
Pri Aleksandr Lebedev mi antaŭe skribis: ”Por mi tia homo ne plu estas homa”.
Mi devas pardonpeti pro tio. Libera Folio malpermesis al mi la uzon de vorto, kiu laŭ LF estas fivorto (ne laŭ PIV!) kaj kiu estis -miaopinie- pli trafa. Do oni devigis al mi elpensi alian vortumon necenzuritan de LF sed pri kiu mi nun tre malkontentas: Por mi homo ĉiam restas homo kaj ĉiu povas, rajtas fariĝi pli bona homo.
Estus bone, se Lebedev retirus sian deklaron kaj pardonpetus pro ĝi, kaj se vi komprenus, ke tio, kion vi defendis, ne estas defendinda aŭ eĉ defendebla.
#000070
Via sinteno kun whataboutism, precipe nun, kiam via merda ŝtato okazigas teroron en Ukrainio, estas plej simple fia kaj vomiga.
#000071
Li estas prezidanto de tutlanda asocio, kiu „privatan” – skandalan kaj neakcepteblan – vidpunkton volvis per la oficiala komuniko de la asocio. Estas naive esperi, ke neniu ligos tiun ŝajn-privatan sintenon kun la asocio mem.
Por garantii pacon ni devas unue kondamni tiujn, kiuj propagandas malpacon.
#000072
Pri tio vi pravas, mi konsentas.
Sed necesas ankaŭ konsideri, ke la kvar subskribintoj, kiuj kondamnis la militan operacon de Rusio, estis nomitaj "REU-estraranoj", sed ne simple ”homoj”, ”rusianoj” aŭ ”esperantistoj”. Ne hazarde ja.
#000073
Kiel jam atentigis nin Osmo Buller, post tiu milito (kelkaj nomas ghin reordigado) estos multe malpli facile renkotighadi kun la rusiaj kaj ukrainiaj esperantistoj. Mi ne skribas nur pri rusoj kaj ukrainoj, char en ambau tiuj landoj loghas ankau reprezentantoj de aliaj nacioj. Tamen mi, kiu nenion scias pri la proksimaj parencoj ne Ukrainio nek en Rusio, jam shanghis la pensmanieron kaj ech skribmanieron, pro tiu milito. Mi chiam miris, ekzemple lagante ”La Verdan Koron” de iama rusa militkaptito – Julio Baghy, ke li kaj multaj aliaj malliberigitoj scipovis renkontighadi, trovi amikojn kaj ech instruadi kaj praktiki Esperanton, en la siberia malliberejo. Dum la sama Granda Milito UEA pere de la reto de delegitoj (tiam ankorau nomataj – konsuloj), dank’ al peza laboro de Hector Hodler helpata de Hans Jakob, dissendadis al la civitanoj de la batalantaj shtatoj centmilojn da pakajhoj kaj ech monon! Tio komplete ne funkciis dum la Dua Mondmilito. Jam antau ghi, la antauloj de putin: stalin kaj hitler, ordonis kaptadi, murdadi au malliberigadi centojn (se ne milojn) da esperantistoj. En la malliberejoj en Siberio kaj en la germanaj naziaj koncentrejoj ne plu eblis amike komunikighadi kaj certe ne povis okazadi la lecionoj de la Internacia Lingvo. Dum la milito estis murditaj milionoj da homoj, inter ili plej kruele proksimume 6 milionoj da judoj kaj certe miloj da esperantistoj. Post tiu milito en multaj landoj la E-movado kaj internacia komunikado, ech korespondado, estis se ne komplete malpermesita, do certe tre limigita. Poste en multaj landoj, i.a. en Pola Popola Respubliko, esperantistoj ”lernis” kunlabori kun la reghimoj: eldonante propagandajn broshurojn kaj revuojn, organizante ”pacseminariojn” k.t.p., ricevante specialajn permesojn vojaghi eksterlanden kaj ricevadi por tio subvenciojn. Shajnis, ke tia hontiga periodo finighis, jes ne tutmonde, sed en la plimulto de l’mondo. Tamen la servista deklaro de la nuna reu-prezidanto, uzanta ofendigajn simbolojn kaj klare subtentanta la putran, necivilzitan militipolitikon de la prezidento, demandigas ne nur min – kial oni rilatu kun tiaj homoj, ech se oni povus uzi la saman lingvon, kiu ne estas nia denaska, tamen libere elektita por amike interilati. Mi konstatis, en mia propra cerbo, ke mi ne plu imagas amikan, simpatian komunikadon ne nur kun la nuna reu-prezidanto, sed ankau kun reprezentantoj de multaj aliaj nacioj, kiuj subtenas la imperiisman politikon de la kruelulo el Kremlo (au el la urala kashejo)? Post la milito, se mi travivos ghin, kaj se mi volos iri orienton, mi rezignos pri Moskvo! Ve!
#000074
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000078
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000079
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000080